***Deathwatch*** er en skrekkfilm fra 2002 regissert av Michael J. Bassett.

Handling
--------

Filmen utspiller seg på Vestfronten under første verdenskrig. Mange soldater faller for maskingevær-ild eller på grunn av artilleri, og enheten går seg vill i den tette tåken. Men en avskåret gruppe overlevende britiske soldater, ledet av Kaptein Jennings, inntar en tysk skyttergrav. Men de vet ikke hvor de befinner seg, og de får heller ingen forsterkninger. Men de oppdager tre livredde tyske soldater. En av tyskerne blir skutt og drept, en annen flykter. Men den tredje tyskeren, Friedrich, overgir seg. Overbevist om at de har brutt gjennom fiendens linjer, bestemmer soldatene seg for å sikre skyttergravene. De utforsker området, men oppdager illevarslende tegn: Deriblant råtnende kropper, med piggtråd surret rundt hele kroppen deres. Kompasser og klokker har også sluttet å fungere. Men når de detonerer sprengstoff for å stenge av enkelte passasjer, hører de en demon-lignende knurring, og blod renner fra gjørmen.

Men plutselig våkner ett lik til live, og overfaller Barry. Når Charlie og Tate ankommer finner de Barrys lik surret til veggen med piggtråd. I mistanke om at tyske tropper de ikke har oppdaget enda er ansvarlige, forhører mennene Friedrich (som også kan fransk, noe Charlie forstår) og han forklarer at de andre tyskerne hadde begynt å drepe hverandre, og at det finnes en slags «ondskap» i skyttergravene. Soldatene angripes, ikke av fiendtlige tropper, men av onde og ubeskrivelige krefter som gir seg utslag både på det fysiske og psykiske plan. De tilkomne soldatene ender, tilsynelatende i likhet med de tyske soldatene som var der tidligere, med å drepe hverandre en etter en. Lyder som de tror er innkommende artilleri og fiendtlig infanteri får Jennings til å sprekke under alt presset, og ved en feiltakelse skyter og dreper han Jack.

Moralen og disiplinen blir raskt enda verre, og Willie tenker på å desertere. Den natten blir han jaget av en uhyggelig rød tåke. Han forsøker å flykte inn i ingenmannsland, bare for å bli skutt av Anthony Bradford. De eneste som overlever oppholdet i skyttergraven er soldaten Charlie Shakespeare, og en mystisk tysk soldat ved navn Friedrich som britene tok til fange da de kom. Men senere kommer det en annen gruppe britiske soldater til den samme skyttergraven. Der ser de Friedrich sitte alene. De rope til ham om å overgi seg, noe han etterkommer ved å løfte hendene. Historien antyder at det samme kommer til å skje en gang til, og at alle soldatene som kommer til området er dødsdømt.

Medvirkende
-----------

Sentrale roller og skuespillere:

| Skuespiller | Rolle |
| --- | --- |
| Jamie Bell | Charlie Shakespeare (soldat) |
| Rúaidhrí Conroy | Colin Chevasse (soldat) |
| Laurence Fox | Bramwell Jennings (kaptein) |
| Dean Lennox Kelly | Willie McNess (soldat) |
| Torben Liebrecht | Friedrich (mystisk tysk soldat) |
| Kris Marshall | Barry Starinski (soldat) |
| Hans Matheson | Jack Hawkstone (soldat) |
| Hugh O'Conor | Anthony Bradford (soldat) |
| Matthew Rhys | «Doc» Fairweather (korporal) |
| Andy Serkis | Thomas Quinn (soldat) |
| Hugo Speer | David Tate (sersjant) |

Referanser
----------

1. 1 2  ; besøksdato: 10. juli 2016.
2. ↑  ; besøksdato: 10. juli 2016.
3. 1 2 3 4 5 6 7 8 9  ; besøksdato: 10. juli 2016.
4. 1 2 3   (på cs) *ČSFD*, 2001, Wikidata Q3561957,

Eksterne lenker
---------------

* (en) *Deathwatch* på Internet Movie Database Rediger på Wikidata

* (sv) *Deathwatch* i Svensk Filmdatabas Rediger på Wikidata

* (da) *Deathwatch* i Danmark Nationale Filminstitut Rediger på Wikidata

* (en) *Deathwatch* på AllMovie Rediger på Wikidata

* (fr) *Deathwatch* på Allociné Rediger på Wikidata

* (nl) *Deathwatch* på MovieMeter Rediger på Wikidata

* (de) *Deathwatch* på filmportal.de Rediger på Wikidata

* (en) *Deathwatch* på Rotten Tomatoes Rediger på Wikidata